stanford-oval/wikipedia huggingface dataset:
סאות' פארק
הפקה > דיבוב

מאט סטון וטריי פארקר מדבבים את רוב הדמויות ממין זכר בסדרה, כאשר אפריל סטיוארט ומונה מרשל (בעבר מרי קיי ברגמן ואליזה שניידר) מדבבות את רובן של הדמויות ממין נקבה, בהן ונדי טסטבורגר ושילה ברופלובסקי. מדבבים אחרים הם אדריאן בירד (מדבב את טולקין בלאק), ורנון צ'טמן (טאולי) וג'ניפר סטיבנס (בבה סטיבנס). חברי עבר בצוות המדבבים כוללים את אייזיק הייז (שף) וג'ון האנסן (מר עבד). הייז, שהיה סיינטולוג, עזב לאחר שהסתכסך עם היוצרים על רקע טיפול הסדרה בנושא הסיינטולוגיה במסגרת הפרק "לכוד בארון".
צוות המדבבים מחקה לעיתים קרובות קולות של ידוענים שדמויותיהם מופיעות בסדרה, אך ישנם גם מקרים בהם תורם הידוען עצמו את קולו לדמותו, למשל ג'יי לנו, רוברט סמית' והלהקות רדיוהד וקורן. ידוענים שהתארחו בסדרה ותרמו את קולם לדמויות אחרות כוללים בין השאר את ג'ניפר אניסטון, ג'ורג' קלוני, הנרי וינקלר, הצמד צ'יץ' וצ'ונג, נטשה הנסטרידג' ופיטר סרפינוביץ'. סטון ופארקר טענו כי הם מעדיפים שאופן אירוח הידוענים יהיה "אקראי יותר" מאשר זה של סדרות כמו "משפחת סימפסון". כך למשל גילם ג'ורג' קלוני בפרק "השיט ההומואי הגדול של אל ההומו הגדול" דמות של כלב הומוסקסואל, ולג'רי סיינפלד שביקש להשתתף בסדרה הוצע לדבב בפרק "מרווין המורעב" דמות בשם "תרנגול הודו מספר 4", אך סוכנו של סיינפלד סירב להצעה.
הפקה > מוזיקה

שיר הנושא המקורי של "סאות' פארק" היה קטע מוזיקלי בביצועה של להקת פריימוס. נעימת הפתיחה שהיוצרים התכוונו לעשות בה שימוש הייתה איטית ודלה יותר, ולבסוף הוחלט להפוך אותה לנעימת סיום ולהקליט שיר קצבי יותר שישמש כשיר פתיחה. השיר עובד מחדש שלוש פעמים עד כה ושורות אחדות שונו בו. החל מן הפרק "כיתה ד'" של העונה הרביעית נעשה שימוש בגרסת היפ הופ של השיר שנוצרה בידי פול רוב. לקראת העונה השישית הוכנה גרסה קצבית אף יותר עם השפעות קאנטרי. באמצע העונה העשירית עובד השיר כך שיכיל סימפול של השיר "Whamola" מאת להקת "קולונל לס קלייפול'ס פירלס פליינג פרוג בריגייד", פרויקט-צד של סולן פרימוס, לס קלייפול.
תרומות מוזיקליות נוספות לסדרה הגיעו מהזמר אייזיק הייז, שתרם את קולו לדמות שף שנהג לשיר שירים, בדרך כלל בעלי אופי מיני בוטה, כאמצעי "להסביר לילדים נושאים שונים מעולם המבוגרים". השיר "Chocolate Salty Balls" ("ביצי שוקולד מלוחות") אף יצא כסינגל בבריטניה לשם קידום האלבום "Chef Aid: The South Park Album" (אלבום של שירים מתוך הפרק "מופע הסיוע לשף" בו התארחו מוזיקאים נודעים רבים) והגיע שם למקום הראשון במצעד המכירות. פרקים רבים כוללים מוזיקת רקע רגשנית באופן קיצוני על מנת להדגיש באופן הומוריסטי את התוכן הדרמטי של הסצנה. לעיתים נוהג אריק קרטמן לפצוח בשיר על מנת להפגין רגשות מלאכותיים של זולתנות או אופטימיות ובכך לקדם את מניעיו האמיתיים. לדוגמה, בפרק "קני מת" משכנע קרטמן את חברי הסנאט להתיר את חקר תאי הגזע תוך ניצול עוצמתו הרגשית של השיר "Heat of the Moment" מאת להקת אסיה.
עד ליציאתו של סרט הקולנוע "סאות' פארק: גדול יותר, ארוך יותר ולא מצונזר" לא באו לידי ביטוי בסדרה יכולותיהם המוזיקליות של היוצרים. פסקול הסרט, שנוצר בשיתוף עם המוזיקאי זוכה פרס גראמי מרק שיימן, כלל מספר שירים שהפכו ללהיטים, בהם "Blame Canada" שהועמד לפרס אוסקר ו-"Uncle Fucka" שזכה בפרס השיר הטוב ביותר בטקס פרסי הקולנוע של MTV. סטון ופארקר הקימו עם עוד שני אנשי צוות של הסדרה להקת פאנק-רוק בשם DVDA, שמבצעת מדי פעם שירים אלה בהופעותיה.
תוכן

"סאות' פארק" נטתה להומור מזעזע ולסלפסטיק בפרקיה המוקדמים, באופן מובהק וקיצוני יותר מאשר בפרקיה הבאים. מרכיב הסאטירה, ששולב בפרקים בודדים בלבד של הסדרה בימיה המוקדמים, הפך עם הזמן לנפוץ יותר. חלק מהפרקים כוללים פרודיה על דמויות ונושאים מהתרבות הפופולרית, כמו השפעתה השלילית לכאורה של פריס הילטון על ילדות (הפרק "אוסף הווידאו של זונה מפונקת וטפשה", בו הוצגה הילטון כמה שמעודד ילדות צעירות לעסוק בזנות ובפורנו), וחלקם נוגעים בנושאים פוליטיים כמו מדיניות ההגירה האמריקאית (הפרק "גובאקס").
בדרך כלל, כאשר פרק עוסק בנושא פוליטי רגיש או במשבר, הוא מציג תגובה מוגזמת עד להתפקע של דמויות המבוגרים, בעוד שהילדים מהווים לכאורה את החזית הרגועה והשקולה ובו בזמן מתמודדים בהצלחה עם מצב אבסורדי לכאורה זה שנוצר. המונח "רפובליקני סאות' פארק" שהיה נפוץ באינטרנט בתחילת שנות האלפיים (אותו תיארו סטון ופארקר עצמם כ"רעיון טיפשי"), בא לתאר אמריקאים צעירים האוחזים בדעות פוליטיות שנובעות לכאורה מגישתה של הסדרה לפוליטיקה. נושאים נפוצים בסדרה הם התעללות בילדים והזנחתם, פורנו, עירום, יחסי מין, הומוסקסואליות, סטריאוטיפים על רקע גזעי ואף הצנזורה שהסדרה עצמה זוכה לה.
במדינות רבות, בהן ארצות הברית, בריטניה וישראל, הסדרה אינה מומלצת לילדים ועל כן ההגבלות בגיל הצפייה מחמירות.
תוכן > העיר סאות' פארק

העיר הבדיונית סאות' פארק, בה מתרחש רובן המכריע של עלילות הסדרה, מתוארת בסדרה כחלק מאזור גאוגרפי בשם זה, אשר במציאות הוא אגן ניקוז מישורי בגודל אלף מיילים רבועים בלב הרי הרוקי. החורף שורר בעיר כמעט תמיד והיא מכוסה תמיד בשלג, ככל הנראה בגלל המראה החיצוני של הדמויות, שהוצגו בבגדי חורף בסרטון חג המולד שהיווה את ההשראה לסדרה. בפרק "ג'קובזאורים" מצוטט קרטמן כי "יש רק שתי עונות בסאות' פארק, חורף ויולי".
בעיר נמצאים בין השאר המוסדות "בית הספר היסודי של סאות' פארק" ובית החולים "המעבר לגיהנום". כוח המשטרה מורכב כמעט כולו משוטר אחד, השוטר ברבריידי (לא כולל שוטרי משרד השריף המחוזי ייטס ומרפי), והפוליטיקאי היחיד היא ראש העיר מק'דניאלס. דגל העיר הציג, עד הפרק "שף משתגע", אנשים לבנים המבצעים לינץ' באדם שחור. בפרק החליטו התושבים לשנות את הדגל שנחשב לגזעני, וכעת הוא מציג אנשים מגזעים שונים, בהם אדם שחור, המבצעים לינץ' באדם שחור. בעבר חי בעיר ישו שאף הנחה תוכנית-ייעוץ בטלוויזיה המקומית, עד למותו בפרק "חג מולד בעיראק".
העיר מושפעת מערים אמיתיות באגן הניקוז סאות' פארק כמו פיירפליי, ומפרוורים של דנוור כמו ליטלטון, המקומות בהם גדלו יוצרי הסדרה טריי פארקר ומאט סטון, בהתאמה.
תוכן > הזמן

הזמן בסדרה אינו משתנה בצורה משמעותית והוא מתקדם לאט מאוד. בתחילת הסדרה גיבוריה הם ילדים בני 8 אשר לומדים בכיתה ג'. הם עולים כיתה רק באמצע העונה הרביעית בפרק "Fourth Grade" ("כיתה ד'"). כמו כן, רק בעונה ה-13 סטן הוא היחיד שחוגג את יום הולדתו ה-9, ובעונה 15 את יום הולדתו ה-10. מאז אין עיסוק בסדרה לגבי רמת כיתתם של הילדים וניתן להניח שהם עדיין בכיתה ד'. בעונה ה-21 צוין שטרנס ופיליפ הזדקנו.
חשיבות

ב-2007 כלל "טיים מגזין" את "סאות' פארק" ברשימת "100 תוכניות הטלוויזיה הטובות ביותר בכל הזמנים", שם נכתב על הסדרה כי היא "מזה עשור מהווה את המקור הטוב ביותר באמריקה לסאטירה, כאשר היא מפציצה באש אוטומטית בני אדם צבועים מהשמאל ומהימין ומספקת את המילה האחרונה (ובדרך כלל הגסה ביותר) בנוגע לאליאן גונזלס, לטרי צ'יאבו ולמספר ידוענים שאיבדו שליטה על עצמם". ב-2008 דורגה הסדרה במקום ה-12 ברשימת "התוכניות הטובות ביותר ב-25 השנים האחרונות" של "אנטרטיינמנט ויקלי".
דעותיהם של יוצרי הסדרה בנושאים שונים כפי שהן משתקפות בסדרה הפכו לנושא מרכזי למחקר בספרות ובתקשורת בתחומי הפילוסופיה, התאולוגיה, הסוציולוגיה והפוליטיקה.
מכללת ברוקלין מציעה קורס ששמו "סאות' פארק ותקינות פוליטית". ריצ'רד הנלי, פרופסור לפילוסופיה מאוניברסיטת דלאוור שערך את קובץ המאמרים "סאות' פארק ופילוסופיה (גדול יותר, ארוך יותר, חודר יותר)" מ-2007, התייחס בהקדמה לספר אל הסדרה כ"אחת מסדרות הטלוויזיה החשובות ביותר מבחינה פילוסופית". עם זאת, בפועל יש המוחים על הדעות המציגות את הסדרה כחשובה, זאת בשל הפרובוקציות הרבות הכלולות בה.
חשיבות > מידרוג

"סאות' פארק" נחשבת, למרות (ואולי בגלל) ההומור השחור שלה, לגורם העיקרי להצלחתה של קומדי סנטרל ונכון ליוני 2008 היא נשארת הסדרה הנצפית ביותר של הערוץ. הסדרה זכתה לאחוזי מידרוג גבוהים יחסית לתוכנית המשודרת בכבלים החל משידורו של פרק הבכורה שזכה ל-65,000 צופים בארצות הברית. מספר הצופים עלה בהדרגה והפרק השני של העונה השנייה, "אמא של קרטמן היא עדיין זונה מלוכלכת", הפך למשדר הכבלים הנצפה ביותר מאז ומעולם שאינו משדר ספורט, עם 6.2 מיליון צופים. מספר בתי האב המחזיקים בערוץ קומדי סנטרל עלה מ-9.1 מיליון ב-1997 ל-50 מיליון ביוני 1998. בעונה השלישית, לעומת זאת, ירדו אחוזי המידרוג באופן חד (3.4 מיליון צופים בפרק הפתיחה של העונה לעומת 5.5 מיליון בעונה הקודמת), ירידה שיוחסה על ידי היוצרים לחולשתה היחסית של העונה השנייה בשל הלחץ אליו נקלעו על רקע יציאתו של סרט הקולנוע. סטון ופארקר ייחסו את צמצום קהל הצופים גם לסיקור התקשורתי הגדול לו זכתה הסדרה בשנה הקודמת וטענו כי קהל הצופים של העונה השלישית משקף את קהל המעריצים האמיתי של הסדרה. בעונה הרביעית חלה ירידה נוספת במידרוג, ועד לעונה התשיעית התייצבה הסדרה על קהל צופים ממוצע של בין 2.6 ל-2.8 מיליון צופים לפרק.
חשיבות > פרסים

"סאות' פארק" היא אחת מהסדרות המעטות שזכו בפרס "CableACE Award" (פרס המצוינות לטלוויזיה בכבלים, שהתחרה בפרס אמי בתקופה בה מוסד האמי לא הכיר בטלוויזיה בכבלים), בתקופה בה היו פעילות (1997). היא גם הסדרה האחרונה שזכתה בפרס זה. ב-1998 הועמדה הסדרה לפרס אנני (המוענק ליצירות מונפשות) בקטגוריית "הישג יוצא דופן לתוכנית פריים טיים או לייט נייט מונפשת". גם זכייתה בפרס זה הובילה למחאות רבות.
הסדרה הועמדה שש עשרה פעמים לזכייה בפרס אמי (התוכנית המונפשת הטובה ביותר ודיבוב הדמויות הטוב ביותר) (1998, 2000, 2002, 2004-2021), מתוכן זכתה ארבע פעמים, עבור הפרקים "חברים טובים לנצח" מ-2005, "עשו אהבה, לא וורקראפט" מ-2006, "מרגריטוויל" מ-2009 ו"להעלות את הרף" מ-2012. טרילוגיית הפרקים "ארץ הדמיון" מ-2007 זכתה בפרס אמי לתוכנית המונפשת הטובה ביותר בת שעה או יותר. ב-2006 זכתה הסדרה בפרס פיבודי, כאשר השופטים מתייחסים אליה כתוכנית האמיצה ביותר בטלוויזיה ומחמיאים לה על תרומתה להנצחת חשיבותה של הסובלנות.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | שודרה לראשונה> רשת שידור |
| --- | --- | --- | --- | --- | --- | --- |
|  | 1 | 13 | 13 | 13 באוגוסט 1997 | 25 בפברואר 1998 | קומדי סנטרל |
|  | 2 | 18 | 18 | 1 באפריל 1998 | 20 בינואר 1999 | קומדי סנטרל |
|  | 3 | 17 | 17 | 7 באפריל 1999 | 12 בינואר 2000 | קומדי סנטרל |
|  | סרט קולנוע | סרט קולנוע | סרט קולנוע | 30 ביוני 1999 | 30 ביוני 1999 | קומדי סנטרל |
|  | 4 | 17 | 17 | 5 באפריל 2000 | 20 בדצמבר 2000 | קומדי סנטרל |
|  | 5 | 14 | 14 | 20 ביוני 2001 | 12 בדצמבר 2001 | קומדי סנטרל |
|  | 6 | 17 | 17 | 6 במרץ 2002 | 11 בדצמבר 2002 | קומדי סנטרל |
|  | 7 | 15 | 15 | 19 במרץ 2003 | 17 בדצמבר 2003 | קומדי סנטרל |
|  | 8 | 14 | 14 | 17 במרץ 2004 | 15 בדצמבר 2004 | קומדי סנטרל |
|  | 9 | 14 | 14 | 9 במרץ 2005 | 7 בדצמבר 2005 | קומדי סנטרל |
|  | 10 | 14 | 14 | 22 במרץ 2006 | 15 בנובמבר 2006 | קומדי סנטרל |
|  | 11 | 14 | 14 | 7 במרץ 2007 | 14 בנובמבר 2007 | קומדי סנטרל |
|  | ממלכת הדמיון | ממלכת הדמיון | ממלכת הדמיון | 11 במרץ 2008 | 11 במרץ 2008 | קומדי סנטרל |
|  | 12 | 14 | 14 | 12 במרץ 2008 | 19 בנובמבר 2008 | קומדי סנטרל |
|  | 13 | 14 | 14 | 11 במרץ 2009 | 18 בנובמבר 2009 | קומדי סנטרל |
|  | 14 | 14 | 14 | 17 במרץ 2010 | 17 בנובמבר 2010 | קומדי סנטרל |
|  | 15 | 14 | 14 | 27 באפריל 2011 | 16 בנובמבר 2011 | קומדי סנטרל |
|  | 16 | 14 | 14 | 14 במרץ 2012 | 7 בנובמבר 2012 | קומדי סנטרל |
|  | 17 | 10 | 10 | 25 בספטמבר 2013 | 11 בדצמבר 2013 | קומדי סנטרל |
|  | 18 | 10 | 10 | 24 בספטמבר 2014 | 10 בדצמבר 2014 | קומדי סנטרל |
|  | 19 | 10 | 10 | 16 בספטמבר 2015 | 9 בדצמבר 2015 | קומדי סנטרל |
|  | 20 | 10 | 10 | 14 בספטמבר 2016 | 7 בדצמבר 2016 | קומדי סנטרל |
|  | 21 | 10 | 10 | 13 בספטמבר 2017 | 6 בדצמבר 2017 | קומדי סנטרל |
|  | 22 | 10 | 10 | 26 בספטמבר 2018 | 12 בדצמבר 2018 | קומדי סנטרל |
|  | 23 | 10 | 10 | 25 בספטמבר 2019 | 11 בדצמבר 2019 | קומדי סנטרל |
|  | 24 | 4 | 2 | 30 בספטמבר 2020 | 10 במרץ 2021 | קומדי סנטרל |
|  | 24 | 4 | 2 | 25 בנובמבר 2021 | 16 בדצמבר 2021 | פרמאונט+ |
|  | 25 | 6 | 6 | 2 בפברואר 2022 | 16 במרץ 2022 | קומדי סנטרל |
|  | 26 | 6 | 6 | 8 בפברואר 2023 | 29 במרץ 2023 | קומדי סנטרל |
סקירת סדרה > עונה 24

ב-15 בספטמבר 2020 פורסם כי ב-30 בספטמבר 2020 ישודר פרק ספיישל חד-פעמי באורך שעה בשם "ספיישל הקורונה" ("The Pandemic Special"), העוסק במגפת הקורונה. מדובר בפרק הספיישל הראשון של הסדרה והראשון באורך שעה. הפרק אינו נחשב כפתיחת העונה ה-24, אשר טרם הוכרזה. במרץ 2021 שודר פרק נוסף העוסק במגפה ובחיסון האוכלוסייה נגד הנגיף. בפרק הספיישל הראשון ניתן לצפות בין השאר באנשים המחכים בתור לקבלת חיסון נגד קורונה, החיסונים מגיעים לעיר במטוס ישראלי ובתוך המטוס נמצא בחור ישראלי המחלק אריזות ובתוכן חיסונים נגד קורונה לאזרחים.
על פי מדריכי הפרקים הרשמיים, הספיישלים הטלוויזיוניים על מגפת הקורונה העולמית שיצאו בשנים 2020–2021, נחשבים רשמית לעונה 24.
בשנים 2020–2021, בסך הכל יצאו ארבעה ספיישלים טלוויזיוניים על מגפת הקורונה: "The Pandemic Special", "South ParQ Vaccination Special",South Park: Post Covid: The Return of Covid (השניים האחרונים יצאו כסרטי טלוויזיה).
מדיות נוספות בזיכיון > הסרט

ב-1999, שנתיים בלבד מאז עלייתה לשידור של "סאות' פארק", יצא לאקרנים סרט הקולנוע "סאות' פארק: גדול יותר, ארוך יותר ולא מצונזר" המבוסס על הסדרה. הסרט, קומדיה מוזיקלית סאטירית, זכה באופן אירוני לביקורות חיוביות. הסרט התיימר ליצור סאטירה על המחלוקת שהוא עצמו יעורר, וב-2001 נכנס לספר השיאים של גינס עבור "מספר ניבולי הפה הרב ביותר בסרט מונפש". השיר "Blame Canada" ("האשימו את קנדה") מתוך הפסקול של הסרט הועמד לפרס אוסקר בקטגוריית "המוזיקה הטובה ביותר, שיר מקורי".
סרט נוסף, המהווה למעשה איחוד של שלושת פרקי "ארץ הדמיון" ("Imaginationland"), יצא ב-2008 היישר לחנויות ה-DVD.
מדיות נוספות בזיכיון > מוצרים נלווים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
תעשיית המוצרים הנלווים לסדרה מכניסה סכום של מספר מיליוני דולרים מדי שנה. ב-1999 הוציאה סגה מכשיר פינבול המבוסס על "סאות' פארק". הסדרה היוותה השראה למספר משחקי מחשב, הראשון הוא משחק היריות בגוף ראשון "South Park" של אקליים עבור המחשב האישי, נינטנדו 64 ופלייסטיישן, שיצא ב-1998. אחריו יצאו משחק החברה "South Park: Chef's Luv Shack" הכולל חידונים עבור דרימקאסט, המחשב האישי, נינטנדו 64 ופלייסטיישן ב-1999, ומשחק המרוצים "South Park Rally" עבור דרימקאסט, המחשב האישי, נינטנדו 64 ופלייסטיישן ב-2000. משחק הגנת מגדל של דאבלסיקס עבור Xbox 360 בשם "!South Park Let's Go Tower Defense Play" יצא ב-2009.
המשחק "South Park The Stick Of Truth" יצא למחשב, ל-Xbox 360 ולפלייסטיישן 3 ב-4 במרץ 2014 וזכה להצלחה רבה. במשחק משחקים את הילד החדש בסאות' פארק כאשר הוא עוזר לדמויות הקבועות בסדרה בהשגת מטרותיהם השונות לאורך המשחק. המשחק ידוע בהומור החריג שלו הכולל סצנות עירום ולחימה בזומבים המוצגים כנאצים. המשחק זכה לציון 9/10 באתר הגיימינג IGN. למשחק יצא ב-2017 משחק המשך בשם "South Park: The Fractured but Whole".
| שם משחק | שנת יציאה | קונסולות בהם המשחק זמין |
| --- | --- | --- |
| South Park | 1998 | נינטנדו 64 Windows 98 פלייסטיישן |
| South Park: Chef's Luv Shack | 1999 | נינטנדו 64  דרימקאסט Windows 98 פלייסטישן |
| South Park Rally | 1999 | נינטנדו 64  דרימקאסט פלייסטיישן |
| !South Park Let's Go Tower Defense Play | 2009 | Xbox 360 |
| South Park: Tenorman's Revenge | 2012 | Xbox 360 |
| South Park: The Stick of Truth | 2014 | Windows 8 פלייסטיישן 3 Xbox 360 נינטנדו סוויץ' פלייסטיישן 4 Xbox One |
| South Park: The Fractured but Whole | 2017 | Windows 10 נינטנדו סוויץ' פלייסטיישן 4 Xbox One |
| South Park: Phone Destroyer | 2017 | iOS 11 iOS 12 iOS 13 iPadOS iOS 14 אנדרואיד אוראו אנדרואיד פאי אנדרואיד 10 אנדרואיד 11 |
| South Park: Snow Day! | 2024 |  |
פרקי ספיישלים

כחלק מעסקה עם פרמאונט+ טריי פארקר ומאט סטון יצרו 14 פרקי ספיישלים עם שניים שיוצאים כל שנה לשירות הסטרימינג.
| מספר הפרק | שם הפרק | כותבים | תאריך יציאה |
| --- | --- | --- | --- |
| 1 | "South Park: Post Covid" | טריי פארקר | 25 בנובמבר 2021 |
| 2 | "South Park: Post Covid: The Return of Covid" | טריי פארקר | 16 בדצמבר 2021 |
| 3 | "South Park The Streaming Wars" | טריי פארקר | 1 ביוני 2022 |
| 4 | "South Park The Streaming Wars Part 2" | טריי פארקר | 13 ביולי 2022 |
| 5 | "South Park: Joining the Panderverse" | טריי פארקר | 27 באוקטובר 2023 |
| 6 | "South Park (Not Suitable for Children)" | טריי פארקר | 20 בדצמבר 2023 |
לקריאה נוספת

| --- | --- |
: ספר: סאות' פארק
אוסף של ערכים בנושא הזמינים להורדה כקובץ אחד.
ריצ'רד הנלי (עורך), סאות' פארק ופילוסופיה , ידיעות ספרים והוצאת פן
ריצרד הנלי, תועבה היא?, באתר ynet, 13 במרץ 2008
2011 בקולנוע

| 0 | 1 | 2 | 3 |
| --- | --- | --- | --- |
|  |  | 2011  בקולנוע |  |
< · 2009 · 2010 — 2011 — 2012 · 2013 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 2011 ונוגעים לעולם הקולנוע.
אירועים

3 ביולי: שודדי הקאריביים: זרמים זרים פורץ את רף המיליארד והופך לסרט השמיני בהיסטוריה שפרץ את רף המיליארד, והסרט השני בסדרת סרטי שודדי הקאריביים שפורץ שיא כזה.
15-17 ביולי: הארי פוטר ואוצרות המוות חלק 2 שבר את שיא שבוע הפתיחה משפתח עם $169,189,427 בארצות הברית בלבד, וכך שבר את השיא של האביר האפל. הארי פוטר ואוצרות המוות חלק 2 גם שבר את שיא הפתיחה ליום בודד משפתח עם $91,071,119 ביום שישי וכך שבר את השיא דמדומים 2: ירח חדש.
הארי פוטר ואוצרות המוות חלק 2 גם שבר את שיא הפתיחה ברחבי העולם משפתח עם $314,000,000 ובכך שבר את השיא של שודדי הקאריביים: זרמים זרים. הארי פוטר ואוצרות המוות חלק 2 גם שבר את שיא הקרנות חצות ובכך שבר את השיא של דמדומים 3: ליקוי חמה
18 ביולי: הארי פוטר ואוצרות המוות חלק 2 שבר את שיא ההקרנות לארבעה ימים משפתח עם $187,232,508 ובכך שבר את השיא של האביר האפל.
1 באוגוסט: הארי פוטר ואוצרות המוות חלק 2 פרץ את רף המיליארד ונהיה לסרט התשיעי שפרץ את רף המיליארד ולסרט הראשון בסדרה שפרץ רף זה.
2 באוגוסט: רובוטריקים 3: אפלת הירח פרץ את רף המיליארד ונהיה לסרט העשירי שפרץ את רף המיליארד ולסרט הראשון בסדרה שפרץ רף זה.
2 באוגוסט: 2011 נהפכת לשנה היחידה בה 3 סרטים פרצו את רף המיליארד.
אירועים > אירועים משמעותיים בקולנוע הישראלי

22 במאי – הסרט הישראלי של הבמאי יוסף סידר - "הערת שוליים" זוכה בפרס התסריט בפסטיבל קאן.
שוברי קופות > בעולם

| מס' | שם | מפיץ | הכנסות |
| --- | --- | --- | --- |
| 1 | הארי פוטר ואוצרות המוות - חלק 2 | האחים וורנר | $1,341,511,219 |
| 2 | רובוטריקים 3: אפלת הירח | סרטי פרמאונט | $1,123,794,079 |
| 3 | שודדי הקאריביים: זרמים זרים | חברת וולט דיסני | $1,045,713,802 |
| 4 | דמדומים 4: שחר מפציע - חלק 1 | Summit Entertainment | $712,205,856 |
| 5 | משימה בלתי אפשרית 4: קוד הצללים | פרמאונט | $694,713,380 |
| 6 | קונג פו פנדה 2 | פרמאונט | $665,692,281 |
| 7 | מהיר ועצבני 5 | סרטי יוניברסל | $626,137,675 |
| 8 | בדרך לחתונה עוצרים בבנגקוק | האחים וורנר | $586,764,305 |
| 9 | הדרדסים | סרטי קולומביה | $563,749,323 |
| 10 | מכוניות 2 | חברת וולט דיסני | $562,110,557 |
שוברי קופות > בישראל

מספרי הכרטיסים נמסרו ממפיצי הסרטים.
הדרדסים (560,000 כרטיסים)
בדרך לחתונה עוצרים בבנגקוק (350,000 כרטיסים)
מהיר ועצבני 5 (330,000 כרטיסים)
הארי פוטר ואוצרות המוות חלק ב' (300,000 כרטיסים)
נאום המלך (300,000 כרטיסים)
שודדי הקאריביים: זרמים זרים (260,000 כרטיסים)
קונג פו פנדה 2 (260,000 כרטיסים)
הערת שוליים (250,000 כרטיסים)
ריו (230,000 כרטיסים)
מחוברים לחיים (185,000 כרטיסים)
פרסים > פרסי אוסקר

הסרט הטוב ביותר - הארטיסט
הבמאי הטוב יותר - מישל הזנוויציוס (הארטיסט)
השחקן הטוב ביותר - ז'אן דוז'רדן (הארטיסט)
השחקנית הטובה ביותר - מריל סטריפ (אשת הברזל)
שחקן המשנה הטוב ביותר - כריסטופר פלאמר (בגינרס)
שחקנית המשנה הטובה ביותר - אוקטביה ספנסר (העזרה)
הסרט הזר הטוב ביותר - פרידה (איראן)
הסרט המונפש הטוב ביותר - רנגו
הסרט המונפש הקצר הטוב ביותר - הספרים המעופפים של מר מוריס
פרסים > פרסי גלובוס הזהב > דרמה

הסרט הטוב ביותר - היורשים
השחקן הטוב ביותר - ג'ורג' קלוני (היורשים)
השחקנית הטובה ביותר - מריל סטריפ (אשת הברזל)
פרסים > פרסי גלובוס הזהב > קומדיה או מחזמר

הסרט הטוב ביותר - הארטיסט
השחקן הטוב ביותר - ז'אן דוז'רדן (הארטיסט)
השחקנית הטובה ביותר - מישל ויליאמס (השבוע שלי עם מרילין)
פרסים > פרסי גלובוס הזהב > קטגוריות קולנועיות נוספות

הבמאי הטוב ביותר - מרטין סקורסזה (הוגו)
שחקן המשנה הטוב ביותר - כריסטופר פלאמר (בגינרס)
שחקנית המשנה הטובה ביותר - אוקטביה ספנסר (העזרה)
התסריט הטוב ביותר - וודי אלן (חצות בפריס)
סרט האנימציה הטוב ביותר - הרפתקאות טינטין: תעלומת החד-קרן
הסרט הזר הטוב ביותר - פרידה (איראן)
פרס על מפעל חיים - מורגן פרימן
פרסים > פרסי אופיר

הסרט הערת שוליים זכה ב-9 פרסי אופיר: סרט, במאי, תסריט, שחקן ראשי, שחקן משנה, פסקול, עריכה, עיצוב אמנותי וצילום הטובים ביותר.
נפטרו

2 בינואר – פיט פוסלתווייט, שחקן בריטי
2 בינואר – אן פרנסיס, שחקנית אמריקאית
3 בינואר – יוסף שילוח, שחקן ישראלי
9 בינואר – פיטר ייטס, במאי ומפיק בריטי
15 בינואר – סוזאנה יורק, שחקנית בריטית
30 בינואר – ג'ון בארי, מלחין בריטי
3 בפברואר – מריה שניידר, שחקנית צרפתייה
16 בפברואר – לן לסר, שחקן אמריקאי
27 בפברואר – גארי ויניק, במאי אמריקאי
28 בפברואר – אנני ז'ירארדו, שחקנית צרפתייה
28 בפברואר – ג'יין ראסל, שחקנית אמריקאית
4 במרץ – צ'ארלס ג'ארוט, במאי בריטי
23 במרץ – אליזבת טיילור, שחקנית בריטית-אמריקאית
27 במרץ – פארלי גריינג'ר, שחקן אמריקאי
9 באפריל – סידני לומט, במאי אמריקאי
3 במאי – ג'קי קופר, שחקן ובמאי אמריקאי
5 במאי – ארתור לורנטס, תסריטאי אמריקאי
21 במאי – ביל האנטר, שחקן אוסטרלי
27 במאי – ג'ף קונוויי, שחקן אמריקאי
23 ביוני – פיטר פאלק, שחקן אמריקאי
3 ביולי – אנה מאסי, שחקנית בריטית
25 ביולי – מייקל קקויאניס, במאי, מפיק ותסריטאי יווני
3 באוגוסט – צ'ארלס (באבא) סמית', שחקן אמריקאי
5 באוגוסט – פרנצ'סקו קווין, שחקן אמריקאי
14 באוגוסט – שאמי קאפור, שחקן ובמאי הודי
10 בספטמבר – קליף רוברטסון, שחקן אמריקאי
5 באוקטובר – צ'ארלס נאפייר, שחקן אמריקאי
6 באוקטובר – דיאן סילנטו, שחקנית אוסטרלית
23 באוקטובר – אמנון סלומון, צלם ישראלי
27 בנובמבר – קן ראסל, במאי בריטי
7 בדצמבר – הארי מורגן, שחקן אמריקאי
סרטים ישראליים שהוקרנו בהקרנות מסחריות

גיא אוני
מבול
ציון ואחיו
וביום השלישי
ז'ה טאם איי לאב יו טרמינל
הערת שוליים
בין השמשות
סלסה תל אביב
בוקר טוב אדון פידלמן
אחותי היפה
מורעלים
השוטר
לא רואים עליך
פלייאוף
הפנטזיה הגדולה של סימיקו הקטן
סרטים ישראליים שהוקרנו בהקרנות מסחריות > סרטים נוספים

טאקע מאמע
ראו גם

2011 בטלוויזיה
הערות שוליים

↑  "2011 Worldwide Grosses". Box Office Mojo. נבדק ב-20 באוקטובר 2011. {{cite web}}:  (עזרה)
↑  יאיר רוה, שוברי הקופות בישראל בשנת 2011, "פנאי פלוס", 29 בדצמבר 2011
| שנים בקולנוע |
| --- | --- | --- |
| המאה ה-19 | 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
אליזבת טיילור
פיטר פאלק
יוסף שילוח
מכתש רמון

| --- | --- |
מכתש רמון
 מידע כללי
 סוג:  מכתש אירוזי
 נתונים ומידות
 קוטר:  40 ק"מ אורך על 9 ק"מ רוחב
 עומק:  350 מטר
 מיקום
 מיקום:  הנגב, ישראל
 קואורדינטות:  30°34′43″N 34°49′04″E﻿ / ﻿30.578611111111°N 34.817777777778°E﻿ / 30.578611111111; 34.817777777778
 
  (למפת צפון הנגב מוגדלת) מכתש רמון(למפת צפון הנגב רגילה) מכתש רמון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכתש רמון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מכתש רמון
 
מכתש רמון הוא המכתש האירוזי הגדול בעולם. הוא מצוי בישראל ומהווה אחד מחמשת המכתשים שבנגב, ואחד מחמישים "שמורות אור כוכבים בינלאומיות" בעולם. נופו של מכתש רמון הוא ייחודי. על שפת המכתש הצפונית מצויה העיירה מצפה רמון.
אורכו של המכתש כ-40 ק"מ, רוחבו המרבי כ-9 ק"מ ועומקו המרבי כ-350 מטר. במזרח, מחולק המכתש על ידי הר ארדון לשתי בקעות: בקעת ארדון ובקעת מחמל. רוב שטחו של המכתש מנוקז על ידי נחל רמון, שנקרא בערבית "ואדי א-רוּמאן", ייתכן משום שרומאים עברו באזור זה, בדרך הבשמים.